জাঁকজমকভাবে কনভেনশনটি করার লক্ষ্যে গত ১৮ জুলাই সোমবার আনুষ্ঠানিকভাবে উদ্বোধন করা হয় ৩০তম এনএবিসি কনভেনশনের অফিস ও ওয়েবসাইট। তিন যুগ পূর্তির এ বর্ণাঢ্য আয়োজনের প্রস্তুতিমূলক সকল কাজ সুচারুভাবে সম্পন্ন ও সকল ধরণের যোগাযোগের জন্য অফিস এবং ওয়েবসাইটটি থাকছে। বাঙালি অধ্যুষিত পার্ক এক্সটেনশনের ৪৪৫, জ্যাঁতালো ওয়েস্ট এর ১০৫ ও ১০৭ নম্বর স্যুইট দুটো এনএবিসি অফিস রুম হিসেবে ব্যবহৃত হবে। সন্ধ্যা ৭ টায় আনুষ্ঠানিক উদ্বোধনপর্বে উপস্থিত ছিলেন কনভেনশন প্রস্তুতির কমিটির সম্মানিত সদস্য ও ইলেকট্রনিক ও প্রিন্ট মিডিয়ার সাংবাদিকবৃন্দ।